Yhdysvaltain entinen presidentti George H. W. Bush on kuollut – Maltillinen johtaja, jonka ansiosta kylmä sota loppui ilman suurta verenvuodatusta

George Bush oli kylmän sodan saattohoitaja, joka rakensi vahvan luottamussuhteen Neuvostoliiton kanssa.

Yhdysvaltain entinen presidentti George H. W. Bush on kuollut.

Bush oli kuollessaan 94-vuotias. Bushin perhe ilmoitti asiasta perjantaina paikallista aikaa iltakymmeneltä, kertovat uutistoimistot.

”Jeb, Neil, Marvin, Doro ja minä ilmoitamme surullisina, että 94 merkittävän elinvuoden jälkeen rakas isämme on kuollut”, hänen poikansa Yhdysvaltain entinen presidentti George W. Bush kertoi tiedotteessa.